**PRIJAVNI OBRAZEC**

**TER IZJAVE**

**AVTORJEV, IZVAJALCEV IN ZALOŽBE**

|  |  |
| --- | --- |
| **NASLOV SKLADBE** |  |
| **IZVAJALEC/-CI** |  |

|  |  |
| --- | --- |
|  | PRIJAVITELJ |
| **IME IN PRIMEK** |  |
| **NASLOV** |  |
| **TELEFON** |  |
| **ELEKTRONSKI NASLOV** |  |
| **PODPIS** |  |

1. Spodaj podpisani zagotavljamo, da je skladba, s katero se prijavljamo na javni razpis, v celoti in v posameznih delih izvirno avtorsko delo oz. izvedba ter da v zvezi s tem sprejmemo vso moralno in materialno odgovornost za morebitne zahtevke tretjih oseb in škodo, ki bi jo v zvezi s tem utrpela Radiotelevizija Slovenija.
2. Avtorji, izvajalci in založnik s podpisom zagotavljamo, da skladba še ni bila javno predvajana ali kako drugače izvedena ali priobčena javnosti in da tudi ne bo javno izvedena ter predvajana ali kako drugače priobčena javnosti pred izvedbo na Festivalu SLOVENSKA POLKA IN VALČEK 2017, oz. do obvestila o ne-izboru skladbe.
3. Vsi spodaj podpisani avtorji, izvajalci in založnik zagotavljamo, da se strinjamo s pogoji, objavljenimi v tem javnem razpisu, in s Pravili izbiranja prijavljenih skladb za sodelovanje na Festivalu SLOVENSKA POLKA IN VALČEK 2017.
4. Vsi spodaj podpisani avtorji, izvajalci in založnik zagotavljamo, da se bomo v primeru izbire udeležili vaj in drugih aktivnosti v zvezi s Festivalom ter bomo omogočili izvedbo skladbe na Festivalu SLOVENSKA POLKA IN VALČEK 2017 v sodelovanju s pristojnim uredništvom Radiotelevizije Slovenija.
5. Spodaj podpisani, v primeru izbire skladbe za Festival SLOVENSKA POLKA IN VALČEK 2017, s podpisom te izjave in soglasja prenašamo na Radiotelevizijo Slovenija naslednje materialne avtorske pravice na avtorskem delu oz. vse materialne pravice izvajalcev na izvedbi avtorskega dela v celoti ali v delih, morebitnih izvlečkih avtorskega dela, njegovem prevodu, njegovih predelavah ali pri tem delu nastalih fotografijah, in sicer:

* pravico do prve objave avtorskega dela,
* pravice do tonskega in/ali vizualnega snemanja žive izvedbe avtorskega dela za namen produkcije avdiovizualnega dela ter pravico reproduciranja avtorskega dela in posnetkov z izvedbo avtorskega dela na videogramih, vključno s pravico do shranitve v elektronski obliki na vseh znanih nosilcih,
* pravico distribuiranja avdiovizualnega dela na nosilcih in digitalne distribucije, vključno s pravico do uvoza,
* pravico do snemanja (žive izvedbe),
* pravico do vseh oblik javne priobčitve (posnetka oz. žive izvedbe), vključno s pravico do prve objave,
* pravico do predelave in avdiovizualne priredbe,
* pravico do dajanja na voljo javnosti,
* pravico javnega prenašanja in pravico radiodifuznega oddajanja avtorskega dela,
* pravico radiodifuzne retransmisije in pravico sekundarnega radiodifuznega oddajanja,
* pravico dajanja na voljo javnosti avtorskega dela ter videogramov s posnetki izvedbe avtorskega dela, ki bodo nastali v času izbora, priprav in izvedbe Festivala SLOVENSKA POLKA IN VALČEK 2017.

Materialne avtorske in izvajalske pravice se za namen prireditve Festival SLOVENSKA POLKA IN VALČEK 2017 prenašajo izključno, prostorsko in časovno neomejeno, s pravico nadaljnjega prenosa pravic.

V izogib dvomu, se avtor/izvajalec strinjam, da lahko Radiotelevizija Slovenija vse videograme, avdiovizualno delo in fotografije avtorja in izvajalca, ki nastanejo v procesu RTV produkcije prireditve, neomejeno komercialno in nekomercialno izkorišča v okviru svoje registrirane dejavnosti brez dodatnega finančnega nadomestila avtorju/izvajalcu.

Avtorji in izvajalci se zavezujejo, da bodo v primeru izbora skladbe opravili svoje delo v skladu z naslednjimi določili:

* + - 1. izvajalci bodo upoštevali napotke programsko produkcijske ekipe Radiotelevizije Slovenija, ki skrbi za realizacijo tekmovalnih skladb, in kreativnega dela ekipe Radiotelevizije Slovenija pri predstavitvi in oblikovanju nastopa izvajalcev (režiser, scenograf, oblikovalec luči, kostumograf);
      2. avtorji in izvajalci bodo opravili pogodbeno delo v dogovorjenih rokih in se v celoti ravnali po določilih pogodbe ter navodilih Radiotelevizije Slovenija.

|  |  |  |
| --- | --- | --- |
| **AVTOR/-JI GLASBE** |  | Podpis: |
| **AVTOR/-JI BESEDILA** |  | Podpis: |
| **AVTOR/-JI PRIREDBE** |  | Podpis: |
| **IZVAJALEC/-CI** |  | Podpis:[[1]](#footnote-1) |
| **ZALOŽNIK**  **(ZALOŽBA)** |  | Podpis zakonitega zastopnika:[[2]](#footnote-2) |

Avtorji in izvajalci s podpisom te izjave pooblaščamo prijavitelja skladbe, da nas zastopa pri vseh dejanjih v zvezi z javnim razpisom in za prenos materialnih pravic na skladbi na Radiotelevizijo Slovenija.

1. V primeru da izvajalec še ni dopolnil 18 let, izjavo podpiše njegov zakoniti zastopnik. [↑](#footnote-ref-1)
2. Če izvajalec oz. izvajalci nimajo založnika, tega polja ne izpolnijo. [↑](#footnote-ref-2)